Regimentets formelle tittel er . Det består av én bataljon (1. bataljon) og et kadrekompani (kompani nr. 7) og er oppsatt som mekanisert infanteri med stormpanservognen FV 510 Warrior. 1. bataljon har standkvarter i Aldershot og inngår i 12. mekaniserte brigade. Regimentets mest fremstående oppgave er imidlertid seremonielle funksjoner i London og Windsor som del av de kongelige husholdtropper. Kompani nr. 7 fungerer som paradekompani i London og er aktive i den årlige faneparaden, den høytidelige åpningen av det britiske parlamentet, Remembrance Sunday-paraden og vaktskifte ved Buckingham Palace. Regimentets musikkorps spiller ved statsbesøk.